pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ยุติธรรมต้อนรับเลขาธิการยูเอ็น แลกเปลี่ยนความเห็น ธุรกิจกับสิทธิมนุษยชน-ปัญหายาเสพติด ย้ำลดความเหลื่อมล้ำให้ปชช.เข้าถึงกระบวนการยุติธรรม
วันอาทิตย์ที่ 3 พฤศจิกายน 2562
รมว.ยุติธรรมต้อนรับเลขาธิการยูเอ็น แลกเปลี่ยนความเห็น ธุรกิจกับสิทธิมนุษยชน-ปัญหายาเสพติด ย้ําลดความเหลื่อมล้ําให้ปชช.เข้าถึงกระบวนการยุติธรรม
รมว.ยุติธรรมต้อนรับเลขาธิการยูเอ็น แลกเปลี่ยนความเห็น ธุรกิจกับสิทธิมนุษยชน-ปัญหายาเสพติด ย้ําลดความเหลื่อมล้ําให้ปชช.เข้าถึงกระบวนการยุติธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ล่าสุดตนมีโอกาสได้ต้อนรับ นายอันโตนิอู กุแตเรซ (Antonio Manual de Oliveira Guterres) เลขาธิการสหประชาชาติ ในโอกาสเยือนประเทศไทยอย่างเป็นทางการ โดยตนมีโอกาสได้พูดคุยและหารือเรื่องต่างๆที่เกี่ยวข้องกับงานด้านยุติธรรม โดยเฉพาะเรื่องปัญหายเสพติดและแผนงานต่างๆ และได้รายงานให้ท่านทราบเกี่ยวกับแผนงานระดับชาติ เช่น ธุรกิจกับสิทธิมนุษยชน ที่เราได้ยึดตามหลักของ การขับเคลื่อนการดําเนินการตามหลักการสหประชาชาติว่าด้วยธุรกิจกับสิทธิมนุษยชน (UN Guiding Principle on Business and Human Rights : UNGP) ที่กําหนดความสัมพันธ์หน้าที่ของรัฐ และความรับผิดชอบของภาคธุรกิจในการคุ้มครอง (Protect) เคารพ (Respect) และเยียวยา (Remedy) ซึ่งตนได้ระบุว่าประเทศไทยจะเน้นในเรื่องต่างๆมากขึ้น อาทิ สิทธิของแรงงาน ที่เกิดปัญหาการใช้แรงงานอย่างกดขี่ เรื่องที่เกี่ยวข้องกับทรัพยากรธรรมชาติและสิ่งแวดล้อม การคุ้มครองนักปกป้องสิทธิมนุษยชน
นายสมศักดิ์ กล่าวอีกว่า นอกจากนี้ยังได้พูดคุยแลกเปลี่ยนความเห็นถึงปัญหายาเสพติด โดยนายอันโตนิอู เป็นอดีตนายกรัฐมนตรีของโปรตุเกส ท่านบอกว่า ที่โปรตุเกสนั้น ผู้เสพยาเสพติดจะไม่ติดคุก แต่จะใช้การบําบัดรักษาลักษณะคล้ายกับประเทศไทย ทําให้จํานวนนักโทษหายไปเยอะไม่ล้นเรือนจํา รวมทั้งแนวทางต่างๆในการป้องกันและปราบปรามยาเสพติด โดยนายอันโตนิอู เคยเป็นวิศวะกรเหมือนกับตน ทําให้พูดคุยกันได้อย่างเข้าใจ และการมาประเทศไทยครั้งนี้ถือเป็นครั้งที่ 3 แล้ว ทั้งนี้ ตนยังได้ยืนยันว่า วันนี้กระทรวงยุติธรรม พยายามมที่จะลดความเหลื่อมล้ําในการเข้าถึงกระบวนการยุติธรรมของประชาชนในทุกระดับให้ได้ ให้ทุกคนได้เข้าถึงและเป็นที่พึ่งในการรักษาความยุติธรรมของประชาชน
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานการประชุมคณะกรรมการแร่ ครั้งที่ 7/2563
วันศุกร์ที่ 31 กรกฎาคม 2563
รองปลัดฯ ภานุวัฒน์ เป็นประธานการประชุมคณะกรรมการแร่ ครั้งที่ 7/2563
รองปลัดฯ ภานุวัฒน์ เป็นประธานการประชุมคณะกรรมการแร่ ครั้งที่ 7/2563
เมื่อวันที่ 30 กรกฎาคม 2563 เวลา 13.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการแร่ ครั้งที่ 7/2563 โดยมีนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายสกล จุลาภา รองอธิบดีกรมอุตสาหกรรมพื้นฐานและการเหมืองแร่ เป็นเลขานุการและผู้ช่วยฝ่ายเลขานุการ พร้อมด้วยคณะกรรมการผู้ทรงคุณวุฒิหลากหลายสาขาประกอบด้วย การทําเหมือง สังคมศาสตร์ สิ่งแวดล้อม และสุขภาพ ด้านละ 1 ท่าน และผู้แทนองค์กรชุมชน องค์กรเอกชน พร้อมด้วยข้าราชการและผู้แทนหน่วยงานที่เกี่ยวข้อง ณ ห้องประชุมดีบุก ชั้น 2 กรมอุตสาหกรรมพื้นฐานและการเหมืองแร่
โดยประเด็นหลักในการประชุม คือ ให้ความเห็นชอบในการอนุญาตประทานบัตร จํานวน 6 เรื่อง ตามพระราชบัญญัติแร่ พ.ศ. 2560 ในโอกาสนี้ประธานได้แจ้งที่ประชุมร่วมยินดีกับนายสกล จุลาภา ที่เพิ่งเข้ารับตําแหน่งใหม่เป็นรองอธิบดีกรมอุตสาหกรรมพื้นฐานและการเหมืองเเร่
บรรยากาศการประชุมดําเนินไปอย่างเรียบร้อย มีการนําเทคโนโลยีด้าน IT เข้ามาปรับใช้ในการประชุมในสถานการณ์ปัจจุบันเพื่อเป็นการป้องกันการแพร่ระบาดของเชื้อไว้รัสโคโรนา 2019 (COVID-19)
รัฐบาลไทย-ข่าวทำเนียบรัฐบาล-นายกรัฐมนตรี มอบโล่เชิดชูเกียรติความดี แก่พลเมืองดีที่ช่วยเหลือประชาชนผู้บาดเจ็บ จากกรณีอุบัติเหตุรถยนต์ชนกัน ในพื้นที่ อ.สีคิ้ว จ.นครราชสีมา
วันอังคารที่ 19 มิถุนายน 2561
นายกรัฐมนตรี มอบโล่เชิดชูเกียรติความดี แก่พลเมืองดีที่ช่วยเหลือประชาชนผู้บาดเจ็บ จากกรณีอุบัติเหตุรถยนต์ชนกัน ในพื้นที่ อ.สีคิ้ว จ.นครราชสีมา
นายกรัฐมนตรี มอบโล่เชิดชูเกียรติความดี แก่พลเมืองดีที่ช่วยเหลือประชาชนผู้บาดเจ็บ จากกรณีอุบัติเหตุรถยนต์ชนกัน ในพื้นที่ อ.สีคิ้ว จ.นครราชสีมา พร้อมกล่าวชื่นชมเพื่อเป็นตัวอย่างการทําความดีแก่ประชาชนทั้งประเทศ “ทําดี ทําได้ ทําทันที”
วันนี้ (19 มิถุนายน 2561) เวลา 08.30 น. ณ บริเวณโถงกลางตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลโท สรรเสริญ แก้วกําเนิด อธิบดีกรมประชาสัมพันธ์พร้อมคณะ นําพลเมืองดี จํานวน 8 คน ที่ช่วยเหลือผู้ประสบอุบัติเหตุติดอยู่ภายในรถยนต์ที่เกิดไฟไหม้ เข้าพบ พลเอก ประยุทธ์ จันทร์โอชา นายกรัฐมนตรี เพื่อรับมอบโล่เชิดชูเกียรติความดีจากนายกรัฐมนตรี
ทั้งนี้ สืบเนื่องมาจากเหตุการณ์ เมื่อวันอังคารที่ 12 มิถุนายน 2561 เวลา 13.23 น. ได้เกิดเหตุรถเก๋งพุ่งข้ามเกาะกลางถนนชนกับรถเก๋งอีกคันหนึ่ง ส่งผลให้มีผู้ได้รับบาดเจ็บบนถนนมิตรภาพ ต.มิตรภาพ อ.สีคิ้ว จ.นครราชสีมา และได้มีพลเมืองดีวิ่งเข้าไปช่วยอุ้มเด็ก 2 คน ออกมาจากรถเก๋งที่อยู่ในสภาพด้านหน้ารถพังยับ ส่วนหญิงสาวที่คลานออกมาจากตัวรถ ซึ่งเป็นแม่ของ ด.ญ. ได้รับบาดเจ็บสาหัส ขาด้านขวาหัก และคนขับซึ่งเป็นพ่อได้รับบาดเจ็บศีรษะแตก ซึ่งเจ้าหน้าที่หน่วยกู้ภัยจึงได้นําตัวทั้งหมดส่งไปรักษาที่โรงพยาบาลสีคิ้วโดยเร่งด่วน
จากเหตุการณ์ดังกล่าวมีผู้กระทําความดีเข้าไปช่วยเหลือผู้ได้รับบาดเจ็บจากอุบัติเหตุทั้งหมด 8 คน โอกาสนี้ นายกรัฐมนตรีจึงได้มอบโล่เชิดชูเกียรติความดี แก่คณะบุคคลดังกล่าวได้แก่ นายจักรพันธ์ จักรแก้ว นายวัชรินทร์ เลื่อยเป็น นายประสิทธิ์ สาราบรรณ นายอุดมเดช ประเสริฐชัยโชคดี นางสาวจิรัชยา ขอบกิ่ง นายวิจิตร สืบสาย นายอมรเทพ มีมาก และ นายบวรพงศ์ พรหมบุตร ตามลําดับ
พร้อมกันนี้ นายกรัฐมนตรีได้กล่าวแสดงความชื่นชมคณะบุคคลทั้ง 8 คน ว่าการทําความดีในปัจจุบันนั้นหายาก จึงอยากให้คนไทยทุกคนได้ช่วยเหลือกันโดยเฉพาะผู้สูงอายุ และคนพิการ อีกทั้งในสังคมมีคนที่หลากหลาย คนอ่อนแอจึงต้องได้รับความช่วยเหลือมากขึ้น ซึ่งรัฐบาลเร่งดําเนินการสิ่งอํานวยความสะดวกต่าง ๆ ไว้บริการ อาทิ ลิฟท์ บันได ในการขึ้นรถโดยสารสาธารณะต่าง ๆ และได้กล่าวย้ําว่าหากมีเหตุการณ์เกิดขึ้นอีกก็ให้ช่วยเหลือกันต่อไป แต่ต้องระมัดระวังให้อยู่ในความปลอดภัย ต้องรู้จักการป้องกันตัวเอง รวมถึงเรียนรู้หลักการช่วยเหลือผู้ได้รับบาดเจ็บขั้นพื้นฐานที่ถูกต้อง เช่นการปั๊มหัวใจ และขอให้ทุกคนมุ่งมั่นในการทําความดีต่อไป “ทําดี ทําได้ ทําทันที”
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ช่วยเหลือบรรเทาทุกข์ด้านสุขภาพแก่ผู้ประสบภัยน้ำท่วม
วันพฤหัสบดีที่ 26 กันยายน 2562
ช่วยเหลือบรรเทาทุกข์ด้านสุขภาพแก่ผู้ประสบภัยน้ําท่วม
วันจันทร์ที่ 23 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลช่วยเหลือบรรเทาทุกข์ด้านสุขภาพแก่ผู้ประสบภัยน้ําท่วม โดยให้ความสําคัญเรื่องการบริการประชาชนเป็นหลัก ลดความซ้ําซ้อนในการทํางาน หากมีสิ่งใดที่หน่วยงานระดับพื้นที่ติดขัดให้ประสานไปยังส่วนกลางโดยเฉพาะยาและเวชภัณฑ์ที่ต้องมีเพียงพอตลอดเวลา และให้อาสาสมัครสาธารณสุขเข้าถึงบ้านพักของผู้ประสบภัยในพื้นที่ที่น้ําท่วมสูง อย่าให้ขาดยา โดยในช่วงที่ผ่านมากระทรวงสาธารณสุขได้ส่งทีมปฏิบัติการด้านการแพทย์และทีมหมอครอบครัวเยี่ยมบ้านดูแลผู้ป่วยติดบ้าน ติดเตียง ผู้ป่วยโรคเรื้อรัง หญิงตั้งครรภ์ เด็กเล็ก กว่า 10,000 ราย จัดหน่วยแพทย์และทีมสุขาภิบาลสิ่งแวดล้อมดูแลประชาชน ณ จุดพักพิงชั่วคราวทุกพื้นที่ รวมทั้งเฝ้าระวังป้องกันโรคที่มากับน้ําท่วมและดูแลสภาพจิตใจอย่างทั่วถึง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เจตนาของกฎหมาย ❗️เพื่อคุ้มครอง "ลูกหนี้" ที่ได้รับการทวงหนี้ที่ไม่เป็นธรรม ถูกใช้ความรุนแรง ข่มเหงทำร้ายจิตใจ แต่ไม่ได้มีไว้เพื่อช่วยให้ลูกหนี้เบี้ยวหนี้ครับ
วันพฤหัสบดีที่ 29 สิงหาคม 2562
เจตนาของกฎหมาย ❗️เพื่อคุ้มครอง "ลูกหนี้" ที่ได้รับการทวงหนี้ที่ไม่เป็นธรรม ถูกใช้ความรุนแรง ข่มเหงทําร้ายจิตใจ แต่ไม่ได้มีไว้เพื่อช่วยให้ลูกหนี้เบี้ยวหนี้ครับ
..
รัฐบาลไทย-ข่าวทำเนียบรัฐบาล-ยธ. กำหนดหลักเกณฑ์กฎหมายการให้บริการด้านนิติวิทยาศาสตร์
วันอังคารที่ 7 กุมภาพันธ์ 2560
ยธ. กําหนดหลักเกณฑ์กฎหมายการให้บริการด้านนิติวิทยาศาสตร์
นายชาญเชาวน์ ไชยานุกิจ  ปลัดกระทรวงยุติธรรม เป็นประธานการประชุมคณะกรรมการกํากับการให้บริการด้านนิติวิทยาศาสตร์ ครั้งที่ ๑/๒๕๖๐
ในวันอังคารที่ ๗ กุมภาพันธ์ ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะกรรมการกํากับการให้บริการด้านนิติวิทยาศาสตร์ ครั้งที่ ๑/๒๕๖๐
เพื่อพิจารณาร่างกฎหมายลําดับรองที่เกี่ยวข้องกับการให้บริการด้านนิติวิทยาศาสตร์ จํานวน ๓ ฉบับ ประกอบด้วย
๑. ร่างข้อบังคับคณะกรรมการกํากับการให้บริการด้านนิติวิทยาศาสตร์
เรื่อง หลักเกณฑ์ วิธีการ และเงื่อนไขในการเก็บรักษา การทําลายข้อมูล
และการเปิดเผยข้อมูลที่ได้มาจากการให้บริการด้านนิติวิทยาศาสตร์ พ.ศ. ....
๒. ร่างระเบียบคณะกรรมการกํากับการให้บริการด้านนิติวิทยาศาสตร์
ว่าด้วยการปฏิบัติหน้าที่ของเจ้าหน้าที่สถาบันนิติวิทยาศาสตร์ พ.ศ. ....
๓. ร่างประกาศคณะกรรมการกํากับการให้บริการด้านนิติวิทยาศาสตร์
เรื่อง กําหนดอัตราค่าธรรมเนียม หลักเกณฑ์และวิธีการงดหรือลดค่าธรรมเนียม
การให้บริการด้านนิติวิทยาศาสตร์ของสถาบันนิติวิทยาศาสตร์ พ.ศ. ....
โดยมีนายสมณ์ พรหมรส ผู้อํานวยการสถาบันนิติวิทยาศาสตร์
พร้อมด้วยผู้แทนจากหน่วยงานที่เกี่ยวข้องและผู้ทรงคุณวุฒิด้านกฎหมายและด้านนิติวิทยาศาสตร์ เข้าร่วมหารือ
เพื่อกําหนดหลักเกณฑ์ที่เป็นมาตรฐานสําหรับการนํากฎหมายไปบังคับใช้
ซึ่งมีเป้าหมายให้ประชาชนทุกคนสามารถเข้าถึงบริการด้านนิติวิทยาศาสตร์ได้อย่างเท่าเทียม
ตลอดจนสร้างความเชื่อมั่นให้กับกระบวนการยุติธรรมของประเทศไทย
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-สธ.ชื่นชมศูนย์โรคหัวใจ รพ.พัทลุง บริการครบวงจร ลดรอคอย เพิ่มการเข้าถึงการรักษา
วันอาทิตย์ที่ 18 พฤศจิกายน 2561
สธ.ชื่นชมศูนย์โรคหัวใจ รพ.พัทลุง บริการครบวงจร ลดรอคอย เพิ่มการเข้าถึงการรักษา
ปลัดกระทรวงสาธารณสุขลงพื้นที่ตรวจเยี่ยมโรงพยาบาลพัทลุง ชื่นชมการดําเนินงานศูนย์โรคหัวใจครบวงจร ช่วยลดการเสียชีวิต ลดรอคอย เพิ่มการเข้าถึงการรักษา
ปลัดกระทรวงสาธารณสุขลงพื้นที่ตรวจเยี่ยมโรงพยาบาลพัทลุง ชื่นชมการดําเนินงานศูนย์โรคหัวใจครบวงจร ช่วยลดการเสียชีวิต ลดรอคอย เพิ่มการเข้าถึงการรักษา
วันนี้ (18 พฤศจิกายน 2561) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ ภายหลังการลงพื้นที่ตรวจเยี่ยมโรงพยาบาลพัทลุง ว่า วันนี้ได้ลงพื้นที่ให้กําลังใจผู้บริหาร และเจ้าหน้าที่ในการปฏิบัตงาน รวมถึงได้ติดตามการดําเนินงานพัฒนาระบบบริการสมาร์ท ฮอสปิตอล (Smart hospital) ตามนโยบายไทยแลนด์ 4.0 ของรัฐบาลและกระทรวงสาธารณสุข ซึ่งโรงพยาบาลพัทลุงสามารถดําเนินการได้อย่างมีประสิทธิภาพ อาทิ การลดใช้กระดาษในแผนกผู้ป่วยนอกการนําเทคโนโลยีสารสนเทศมาใช้ในการบันทึกข้อมูลการรักษา การจัดการระบบคิวนอกจากนี้ยังเป็นโรงพยาบาลนําร่องในการใช้บัตรประชาชนใบเดียวรับบริการ ณ จุดบริการบัตร ทุกชั้น หน้าห้องตรวจ(Smart IDHospital) จนได้รับรางวัลศูนย์ราชการสะดวก (GECC)ประจําปี 2561 และขอชื่นชมการดําเนินงานของศูนย์โรคหัวใจ ที่ได้ร่วมมือกับโรงพยาบาลเอกชนพัฒนาให้เป็นศูนย์โรคหัวใจครบวงจร ช่วยให้ประชาชนในจังหวัดพัทลุงและจังหวัดใกล้เคียง อาทิ จังหวัดตรัง และนครศรีธรรมราชตอนล่าง ให้เข้าถึงบริการตรวจ รักษาโรคหัวใจ ผู้ป่วยได้รับการรักษาใกล้บ้าน ลดระยะเวลารอคอยการรักษา และลดอัตราการเสียชีวิตของผู้ป่วยโรคหัวใจในพื้นที่และจังหวัดใกล้เคียง
นายแพทย์นิรันดร์ จันทร์ตระกูลผู้อํานวยการโรงพยาบาลพัทลุง กล่าวว่า ก่อนที่โรงพยาบาลพัทลุงจะเปิดศูนย์โรคหัวใจผู้ป่วยในพื้นที่ส่วนใหญ่ได้เข้ารับการรักษาที่โรงพยาบาลสงขลานครินทร์ และ โรงพยาบาลกรุงเทพหาดใหญ่ ซึ่งต้องประสบกับปัญหาการรอคอย และความแออัดในโรงพยาบาลที่รับส่งต่อเมื่อได้เปิดให้บริการศูนย์โรคหัวใจและพัฒนาเป็นศูนย์ที่ครบวงจรแล้วพบว่าสามารถช่วยลดปัญหาดังกล่าวได้อย่างมีประสิทธิภาพอีกทั้งผู้ป่วยยังได้รับการรักษาอย่างทันท่วงที ลดการรอคอย ใกล้บ้านลดอัตราการเสียชีวิตจากโรคหัวใจ และสามารถเข้าถึงบริการได้เป็นไปตามสิทธิ์อย่างเท่าเทียม
ทั้งนี้ ศูนย์หัวใจโรงพยาบาลพัทลุง เปิดให้บริการสวนหัวใจ (Coronary Artery Angiography-CAG) การขยายหลอดเลือดหัวใจโดยไม่ต้องผ่าตัด (PCI) การตรวจและรักษาผ่านเส้นเลือดโดยการใช้สายสวน (Peripheral Intervention) การฝังเครื่องกระตุ้นไฟฟ้าหัวใจ และฝังเครื่องกระตุกหัวใจ (Pacemaker ,ICD) การตรวจทางสรีระวิทยาไฟฟ้าหัวใจ (Electrophysiology Study : EP Study) การผ่าตัดทําทางเบี่ยงหลอดเลือดหัวใจและการผ่าตัดเปลี่ยนลิ้นหัวใจ (CABG & Valve replacement surgery) และ Occlusion Device โดยเปิดให้บริการตั้งแต่ 17 เมษายน 2561 ตลอด 24 ชม. มีผู้ป่วยเข้ารับการรักษาแล้วกว่า 1,500 ราย
****************************** 18 พฤศจิกายน 2561
รัฐบาลไทย-ข่าวทำเนียบรัฐบาล-สมอ. เปิดรับฟังความคิดเห็น ผู้มีส่วนได้เสียของร่าง พ.ร.บ. มาตรฐาน
วันอังคารที่ 10 เมษายน 2561
สมอ. เปิดรับฟังความคิดเห็น ผู้มีส่วนได้เสียของร่าง พ.ร.บ. มาตรฐาน
สมอ. เปิดรับฟังความคิดเห็น ผู้มีส่วนได้เสียของร่าง พ.ร.บ. มาตรฐาน
รัฐบาลไทย-ข่าวทำเนียบรัฐบาล-1 ปีรัฐบาล ขับเคลื่อนยุทธศาสตร์การพัฒนาที่อยู่อาศัย ดูแลผู้มีรายได้น้อยและผู้สูงอายุ
วันเสาร์ที่ 25 กรกฎาคม 2563
1 ปีรัฐบาล ขับเคลื่อนยุทธศาสตร์การพัฒนาที่อยู่อาศัย ดูแลผู้มีรายได้น้อยและผู้สูงอายุ
1 ปีรัฐบาล ขับเคลื่อนยุทธศาสตร์การพัฒนาที่อยู่อาศัย ดูแลผู้มีรายได้น้อยและผู้สูงอายุ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า การดําเนินงานด้านการพัฒนาที่อยู่ของรัฐบาลมีความก้าวหน้าอย่างต่อเนื่อง สอดคล้องกับยุทธศาสตร์การพัฒนาที่อยู่อาศัยระยะ 20 ปี (พ.ศ. 2560 - 2579) และวิสัยทัศน์ “ไม่ทิ้งใครไว้ข้างหลัง” ของพล.อ.ประยุทธ์ จัทร์โอชา นายกรัฐมนตรี ที่มุ่งเน้นสร้างความมั่นคงในชีวิตแก่ผู้มีรายได้น้อยและผู้สูงอายุ ทั้งนี้ กระทรวงพัฒนาสังคมและความมั่นคงของมนุษย์ (พม.) เป็นหน่วยงานหลักและตั้งเป้าหมายดูแลผู้มีรายได้น้อยที่ไม่มีกรรมสิทธิ์ในที่อยู่อาศัย การดูแลแบ่งเป็นภายใต้ความรับผิดชอบของสถาบันพัฒนาองค์กรชุมชน (พอช.) และการเคหะแห่งชาติ (กคช.)
สําหรับในปี 2563 พอช. ได้ให้การช่วยเหลือครอบครัวที่มีฐานะยากจน สภาพบ้านเรือนทรุดโทรม มีสภาพไม่ปลอดภัย ไม่เหมาะแก่การอยู่อาศัย เช่น หลังคารั่ว เสาเรือนผุ บันไดโยกคลอน พื้นบ้าน ฝาบ้าน หลายพันครัวเรือนทั่วประเทศผ่านโครงการ”บ้านพอเพียงชนบท” ในส่วนของ (กคช.) ได้ออกโครงการบ้านเช่าผู้มีรายได้น้อยเริ่มเดือนละ 999-2,500 บาท โดยนําบ้านว่าง-ห้องว่างจากโครงการกคช. ทั่วประเทศ 20,000 ห้อง ผลปรากฏว่ามีผู้แสดงความสนใจ 28,000 ราย ขณะนี้อยู่ในขั้นตอนการส่งมอบห้องเช่าที่คาดว่าจะจบได้ภายในปีนี้ มากไปกว่านั้น ยังมีโครงการสร้างบ้านเช่า 100,000 หลัง ในพื้นที่ กทม.และจังหวัดอื่นๆ รวมระยะเวลาดําเนินการ 5 ปี (พ.ศ.2564-2568) สร้างปีละ20,000 หลัง มีกลุ่มเป้าหมาย คือ ผู้สูงอายุ คนพิการ ข้าราชการชั้นผู้น้อย หรือข้าราชการเกษียณ และประชาชนที่มีรายได้น้อย
นางสาวรัชดา กล่าวเพิ่มเติมว่า ยังมีกรมธนารักษ์ ทีเป็นอีกหนึ่งหน่วยงานที่มีบทบาทสําคัญในเรื่องของการสร้างที่อยู่อาศัย ซึ่งในปีนี้จะเปิดให้ข้าราชการพลเรือนสามารถจองซื้อสิทธิ์การเช่าคอนโดมิเนียมข้าราชการที่จะก่อสร้างบนที่ราชพัสดุที่ไม่ได้ใช้ประโยชน์ นําร่องในพื้นที่ กรุงเทพมหานคร นนทบุรี นครราชสีมา สุราษฎร์ธานี และขอนแก่น เป็นการสร้างคอนโดมิเนียม 7 ชั้น ห้องละไม่เกิน 40 ตารางเมตร ผ่อนเดือนละประมาณ 3,900 บาท ระยะเวลา 30 ปีข้าราชการมีเงินเดือน 16,000 บาท ก็สามารถเป็นเจ้าของได้ เมื่อครบสัญญายังต่ออายุสัญญาได้อีก 30 ปี และสามารถโอนสิทธิ์ได้เมื่ออยู่ครบ 5 ปีแต่จะต้องโอนสิทธิ์ให้เฉพาะข้าราชการด้วยกันเท่านั้น ขณะเดียวกัน ทางกรมฯ ยังเร่งโครงการก่อสร้างซีเนียร์คอมเพล็กซ์ที่จังหวัดสมุทรปราการเพื่อตอบโจทย์สังคมผู้สูงวัย โดยวางเป้าหมายเปิดให้ผู้สูงวัยอายุ 58 ปีขึ้นไปและเริ่มจองได้ภายในสิ้นปีนี้ เฟสแรกจํานวน 900 ยูนิต พื้นที่ยูนิตละประมาณ 35 ตารางเมตร ซึ่งจะจะใช้เวลาก่อสร้างราว 2 ปี เข้าอยู่ได้เมื่อผู้จองมีอายุ 60 ปีขึ้นไป
“รัฐบาลมีความตั้งใจขับเคลื่อนการทํางานให้เป็นไปตามแผนแม่บทการพัฒนาที่อยู่อาศัยระยะ 20 ปี (พ.ศ.2560-2579) ซึ่งการทํางานจะต้องเป็นไปอย่างบูรณาการ ครอบคลุมทั้งเรื่องตัวที่พักราคาที่ผู้มีรายได้น้อยเข้าถึง สภาพแวดล้อม และการรองรับสังคมผู้สูงอายุ สําหรับกระทรวง พม. ในฐานะที่เป็นหน่วยงานหลัก กคช. รับไปดําเนินการ 2 ล้านครัวเรือน และ พอช.ดําเนินการประมาณ 1 ล้านครัวเรือน รวมทั้งจะดําเนินการตามเป้าหมายการพัฒนาที่ยั่งยืนSDGs (Sustainable Development Goals) ขององค์การสหประชาชาติด้วย“ นางสาวรัชดา กล่าว
......
สํานักโฆษก
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดอาคาร          เฉลิมพระเกียรติ ๖๐ พรรษาฯ โรงพยาบาลบ้านแพ้ว (องค์การมหาชน) จ.สมุทรสาคร
วันพุธที่ 17 ตุลาคม 2561
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิดอาคาร          เฉลิมพระเกียรติ ๖๐ พรรษาฯ โรงพยาบาลบ้านแพ้ว (องค์การมหาชน) จ.สมุทรสาคร
วันนี้ (17 ตุลาคม 2561) สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “อาคารเฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี” โรงพยาบาลบ้านแพ้ว (องค์การมหาชน)
วันนี้ (17 ตุลาคม 2561) สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “อาคารเฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี” โรงพยาบาลบ้านแพ้ว (องค์การมหาชน) โดยมีศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ข้าราชการและประชาชน เฝ้ารับเสด็จฯ
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขกราบบังคมทูลรายงานว่า โรงพยาบาลบ้านแพ้ว (องค์การมหาชน) เป็นโรงพยาบาลของรัฐให้บริการรักษาพยาบาล ส่งเสริมสุขภาพ ป้องกันโรค และฟื้นฟูสุขภาพแก่ประชาชนในพื้นที่อําเภอบ้านแพ้วและเขตใกล้เคียง ดําเนินการก่อสร้างอาคารศูนย์การแพทย์ 10 ชั้น เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสทรงเจริญพระชนมายุ 60 พรรษา ได้รับงบประมาณจากภาครัฐจํานวน 228,130,000 บาท (สองร้อยยี่สิบแปดล้านหนึ่งแสนสามหมื่นบาทถ้วน)เงินสมทบจากเงินบํารุงโรงพยาบาลและเงินบริจาค จํานวน 331,870,000 บาท(สามร้อยสามสิบเอ็ดล้านแปดแสนเจ็ดหมื่นบาทถ้วน)และผู้มีจิตศรัทธาร่วมกันบริจาคทุนทรัพย์ จํานวน 91,492,330 บาท(เก้าสิบเอ็ดล้านสี่แสนเก้าหมื่นสองพันสามร้อยสามสิบบาทถ้วน)รวมทั้งสิ้นใช้งบประมาณก่อสร้าง 560,000,000 บาท (ห้าร้อยหกสิบล้านบาทถ้วน) เริ่มก่อสร้างเมื่อปี 2561 ซึ่งปัจจุบันสร้างแล้วเสร็จ เป็นอาคารสําหรับรักษาพยาบาลผู้ป่วยและรองรับขยายการบริการด้วยเครื่องมือทางการแพทย์ที่ทันสมัยในการวินิจฉัยและรักษาโรค ซึ่งจะเป็นศูนย์แพทย์เฉพาะทางที่ครอบคลุมทุกสาขา ให้บริการด้านสุขภาพแก่ประชาชนในพื้นที่และบริเวณใกล้เคียงอย่างมีคุณภาพ และฟื้นฟูสุขภาพผู้สูงอายุด้วยระบบบริการที่ได้มาตรฐาน
ทั้งนี้ อาคารศูนย์การแพทย์ 10 ชั้นได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี พระราชทานชื่ออาคาร “อาคารเฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี” มีพื้นที่ใช้สอยอาคาร 19,162 ตารางเมตรประกอบด้วย ชั้นที่ 1 แผนกอุบัติเหตุและฉุกเฉินบริการดูแลรักษา รับย้าย-ส่งต่อ ช่วยเหลือผู้ป่วยตลอด 24 ชั่วโมง มุ่งเน้นความปลอดภัยของผู้ป่วยให้รอดพ้นจากภาวะวิกฤต และศูนย์รังสีวินิจฉัย ตรวจรักษาด้วยเครื่องมือที่เป็นเทคโนโลยีระดับต้นๆ ของประเทศ ชั้นที่ 2ถึงชั้น 5 เป็นคลินิกเฉพาะโรค มีแพทย์เฉพาะครอบคลุมทุกสาขา ห้องตรวจโรคแผนกต่างๆ เช่นห้องทันตกรรม ห้องผ่าตัด ศูนย์มะเร็งและเคมีบําบัด ซึ่งให้บริการตรวจรักษาโรคเลือด โรคมะเร็ง และรักษาด้วยเคมีบําบัดกับแพทย์เฉพาะทาง ห้องตรวจด้วยเครื่องมือพิเศษ ศูนย์ตรวจสุขภาพ ชั้น 6-9 หอผู้ป่วยพิเศษ ชั้น 10 หอผู้ป่วยสงฆ์อาพาธ และห้องประชุม
*********************** 17 ตุลาคม 2561
รัฐบาลไทย-ข่าวทำเนียบรัฐบาล-กระทรวง DES สนับสนุนการทำงานแบบ Work From Home สำหรับหน่วยงานภาครัฐและรัฐวิสาหกิจ
วันศุกร์ที่ 20 มีนาคม 2563
กระทรวง DES สนับสนุนการทํางานแบบ Work From Home สําหรับหน่วยงานภาครัฐและรัฐวิสาหกิจ
กระทรวง DES สนับสนุนการทํางานแบบ Work From Home สําหรับหน่วยงานภาครัฐและรัฐวิสาหกิจ
กระทรวง DES ผลักดันการทํางานแบบ Work From Home อย่างเต็มที่ เพื่อป้องกันการแพร่ระบาดของไวรัส COVID-19 รองรับการปฏิบัติงานของราชการที่มีความต่อเนื่องและมีประสิทธิภาพด้วยเทคโนโลยีดิจิทัล โดยคํานึงถึงคุณภาพชีวิตและความปลอดภัยผู้ปฏิบัติงานเป็นสําคัญ
นายพุทธิพงษ์ ปุณณกันต์ เปิดเผยว่า จากสถานการณ์การแพร่ระบาดของไวรัส COVID-19 กระทรวง DES ไม่ได้นิ่งนอนใจ โดยได้เร่งผลักดันการทํางานแบบ Work From Home อย่างเต็มที่ ทั้งในส่วนของการให้ความรู้และแนวทางการปฏิบัติสําหรับหน่วยงานภาครัฐและรัฐวิสาหกิจในการเริ่มต้นการทํางานแบบ Work From Home และการแนะนําแอปพลิเคชันสําหรับการใช้งาน ซึ่งปัจจุบันมีเทคโนโลยีรองรับการปฏิบัติงานจํานวนมากในการส่งข้อความ ส่งไฟล์ภาพและเสียง และการแบ่งปันและการจัดเก็บข้อมูลเพื่อทํางานร่วมกัน
สําหรับการประชุม Video Conference หรือ e-meeting ทางกระทรวง DES ได้ผนึกกําลังร่วมกับ Operators ทั้ง 6 ราย ได้แก่ CAT, TOT, AIS, TRUE, DTAC, 3BB และผู้ให้บริการแอพพลิเคชั่น 4 ราย ได้แก่ CISCO, Microsoft, google และ Line ในการสนับสนุนระบบการประชุมออนไลน์ (e-meeting) ผ่านแอปพลิเคชัน Microsoft Team (Microsoft), Webex (Cisco) และ Hangout (Google) ที่สามารถเข้าถึงได้ทุกอุปกรณ์และทุก Platform ทั้ง iOS และ Android โดยไม่เสียค่าใช้จ่ายในการดาวน์โหลด และจะได้ยกเว้นค่าบริการในการใช้งานอินเทอร์เน็ตระหว่างใช้งานแอปพลิเคชั่นดังกล่าว โดยได้มอบหมายให้สํานักงานคณะกรรมการดิจิทัลเพื่อเศรษฐกิจและสังคมแห่งชาติเป็นหน่วยงานหลัก (สดช.)ในการประสานงานและให้คําปรึกษาเบื้องต้น ทั้งนี้ หน่วยงานราชการและรัฐวิสาหกิจสามารถแจ้งความประสงค์ที่จะใช้งาน โดยเข้าไปลงทะเบียนได้ที่ www.onde.go.th ในระดับภาพรวมของหน่วยงาน และหากต้องการสอบถามข้อมูลเพิ่มเติม โทร. 02 141 7010 หรือที่ e-mail : workfromhome@onde.go.th ซึ่งขณะนี้ เบื้องต้น มีหน่วยงานภาครัฐเข้ามาแสดงความประสงค์จะใช้งานแล้ว ดังนี้
- หน่วยงานภาครัฐ 64 หน่วยงาน มีผู้ขอใช้งาน 35,756 คน
- รัฐวิสาหกิจ 6 หน่วยงาน มีผู้ขอใช้งาน 1,371 คน
- องค์การมหาชน 1 หน่วยงาน มีผู้ขอใช้งาน 75 คน
- องค์กรอิสระ 5 หน่วยงาน มีผู้ขอใช้งาน 8,000 คน
- หน่วยงานในจังหวัด 8 หน่วยงาน มีผู้ขอใช้งาน 1,224 คน
รวมทั้งสิ้น มีหน่วยงานขอใช้งาน 84 หน่วยงาน และมีผู้ขอใช้งาน 46,426 คน (ตั้งแต่วันเปิดลงทะเบียน ณ วันที่ 17 มี.ค. 2563) ทั้งนี้ อยู่ระหว่างการพิจารณาคัดกรอง โดยจะประสานงานให้ผู้บริการแอปพลิเคสนับสนุนการให้บริการต่อไป
กระทรวงดีอีเอส สนับสนุนการอํานวยความสะดวกในการทํางานแบบ Work From Home ให้กับหน่วยงานภาครัฐและรัฐวิสาหกิจอย่างเต็มที่ เพื่อรองรับการปฏิบัติงานนอกสถานที่ให้เสมือนการปฏิบัติงานในสํานักงาน มุ่งสู่การเป็นรัฐบาลดิจิทัลในอนาคตต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงาน ป.ป.ส. จัดกิจกรรม“วิ่งมินิมาราธอน ต่อต้านยาเสพติด”  (RUN AGAINST DRUGS) เนื่องในวันต่อต้านยาเสพติดโลก
วันจันทร์ที่ 25 มิถุนายน 2561
กระทรวงยุติธรรม โดยสํานักงาน ป.ป.ส. จัดกิจกรรม“วิ่งมินิมาราธอน ต่อต้านยาเสพติด”  (RUN AGAINST DRUGS) เนื่องในวันต่อต้านยาเสพติดโลก
สํานักงาน ป.ป.ส. จัดกิจกรรม“วิ่งมินิมาราธอน ต่อต้านยาเสพติด” (RUN AGAINST DRUGS) เนื่องในวันต่อต้านยาเสพติดโลก
ในวันอาทิตย์ที่ ๒๔ มิถุนายน ๒๕๖๑ เวลา ๐๕.๐๐ น. พลอากาศเอกประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานในพิธีเปิดและร่วมกิจกรรม “วิ่งมินิมาราธอน ต่อต้านยาเสพติด” (RUN AGAINST DRUGS) เนื่องในวันต่อต้านยาเสพติดโลก (๒๖ มิถุนายน) ประจําปี ๒๕๖๑ ซึ่งจัดขึ้นภายใต้แนวคิดและคําขวัญ “ไทยนิยม ยั่งยืน ร่วมแก้ไขปัญหายาเสพติด๒๖ มิถุนายน วันต่อต้านยาเสพติดโลก” เพื่อให้ประชาชนได้มีส่วนร่วมในกิจกรรมเนื่องในวันต่อต้านยาเสพติดโลก ตลอดจนรณรงค์ให้ประชาชนสนใจในการออกกําลังกาย เพื่อสร้างสุขภาพอนามัยที่ดีและห่างไกลยาเสพติดโดยมีคณะผู้บริหารระดับสูงของกระทรวงยุติธรรม และผู้บริหารหน่วยงานในสังกัด ผู้ร่วมสนับสนุน ศิลปิน-นักแสดง และประชาชนทั่วไป เข้าร่วม ณ สวนวชิรเบญจทัศ และสวนสมเด็จพระนางเจ้าสิริกิติ์ฯ กรุงเทพฯ
สําหรับกิจกรรม “วิ่งมินิมาราธอน ต่อต้านยาเสพติด” (RUN AGAINST DRUGS) ในครั้งนี้ มีผู้สนใจเข้าร่วมเป็นจํานวนมาก ซึ่งแสดงถึงการรวมพลังเพื่อแสดงเจตนารมณ์ในการต่อต้านยาเสพติด โดยมีผู้ที่มีชื่อเสียงเป็นแบบอย่างที่ดีแก่เด็กและเยาวชนในการใช้เวลาว่างในการออกกําลังกายทํากิจกรรมห่างไกลจากยาเสพติด มาร่วมในกิจกรรม อาทิ พลพล-ทชภณ พลกองเส็ง พิม-พิมประภา ตั้งประภาพร เจษ-เจษฎ์พิพัฒ ติละพรพัฒน์ เทนนิส-พาณิภัค วงศ์พัฒนกิจ และศิลปิน-นักแสดง อาทิ แพนเค้ก-เขมนิจ จามิกรณ์ นุ่น-รมิดา ประภาสโนบล อัค- อัครัฐ นิมิตชัย เฌอเบลล์-ลัลณ์ลลิน เตจะสา เวศซ์ และเบญ-เรวิญานันท์ ทาเกิด เป็นต้น รวมถึงประชาชนทั่วไป จํานวนกว่า ๕,๐๐๐ คน ซึ่งการวิ่งแบ่งเป็น ๔ ประเภท คือ ได้แก่ ประเภทชาย-หญิง ระยะทาง ๑๐.๕ กิโลเมตร และประเภทชาย-หญิง ระยะทาง ๕ กิโลเมตร โดยผู้เข้าร่วมกิจกรรมฯ ที่เข้าเส้นชัยในลําดับที่ ๑ - ๓ ของแต่ละประเภทจะได้รับรางวัลโล่เกียรติยศจากรองนายกรัฐมนตรีและรัฐมนตรีว่าการกระทรวงยุติธรรม รวม ๑๒ รางวัล และผู้ลงทะเบียนเข้าร่วมกิจกรรมจะได้ร่วมบริจาคเงินสมทบมูลนิธิ TO BE NUMBER ONE พร้อมทั้งได้รับเหรียญที่ระลึกอีกด้วย